音階嘅概念對於玩音樂嘅人嚟講相當有用，例如啲樂曲和絃進行起上嚟往往都會係（最少大致）喺同一段音階裏面行進嘅，如果彈緊鋼琴嗰個人知道跟住落嚟嗰段係 C 大調，佢可以臨要彈嗰段嘢之前事先將自己隻手移去 C 大調嗰啲 key 嘅位嗰度，等自己能夠更快噉對跟住要彈嘅音符做適當嘅反應。